***He-Man i She-Ra: Tajna mača*** (eng. *He-Man and She-Ra: The Secret of the Sword*) američki je animirani film fantastike iz 1985. koji je nastao po slavnim likovima iz animirane serije *He-Man i Gospodari svemira*. Film je prikazan nakon završetka emitiranja animirane serije *He-Man i Gospodari svemira* i prije početka nove serije, *She-Ra: Princeza moći*. Radnja se odvija oko He-Manovog pronalaska svoje sestre, She-Re.

Film je u kinima SAD-a izašao 22. ožujka 1985. te je zaradio 7.7 milijuna $. U Njemačkoj je u kinima izašao 11. prosinca 1986. S druge strane, u Hrvatskoj nije igrao u kinima nego je otišao direktno na video tržište.

Radnja
------

Princ Adam, koji skriva da se uz pomoć tajnih moći dvorca Grayskull (Siva Lubanja) pretvara u junaka He-Mana i bori protiv „zlih sila koje predvodi Skeletor", dobiva jedne noći poziv od Čarobnice. Ona mu objavi da joj se pojavila vizija tajnovitog mača koji traži svojega vlasnika te koji je otvorio portal u drugi svijet. Kako bi razotkrio o čemu se radi, Adam se s tajnovitim mačem i Cringerom (Straškom), tigrom koji govori, uputi u portal u drugi svijet, Eteriju. Tamo u jednoj krčmi spasi nekoliko ljudi od vojnika Zle horde te ga automatski unovačuje u grupu pobunjenika Velike pobune stanoviti Bow. No ubrzo otkrije: Eteriju je okupirala vojska koju vodi despot Hordak.

U jednoj raciji na selo, pobunjenici napadnu Zlu hordu a Adam se pretvori u He-Mana. No njega zarobi Horda te upozna mladu zapovjednicu snaga, Adoru. Nakon niza komplikacija, Adam otkriva da je Adora njegova sestra, koju je davno oteo Hordak, te da se ona uz pomoć Zaštitnoga mača može pretvoriti u She-Ru. Horda zarobi He-Mana, no Adorina savjest (koju je do tada kontrolirala Shadow Weaver) proradi te ga oslobodi, zauvijek napuštajući Hordakovu službu. Adam se vrati u svoj svijet i povede Adoru kako bi ju predstavio njenim roditeljima, kralju Randoru i kraljici Marleni. Skeletor napadne dvorac i otme Adoru, no ona se pretvori u She-Ru te se oslobodi i napravi kaos u njegovom skrovištu zvanom Snake Mountain (Zmijska Planina). Adam i Adora na kraju se vrate na Eteriju te pomognu pobunjenicima osloboditi kraljicu Angellu i njenu palaču Bright Moon od Hordaka i njegove vojske.

Glasovne uloge
--------------

* John Erwin - Adam/He-Man
* Melendy Britt - Adora/She-Ra
* George DiCenzo - Hordak
* Alan Oppenheimer - Skeletor
* Linda Gary - Teela/kraljica Marlena/Čarobnica/Shadow Weaver/Glimmer
* Erika Scheimer - Kraljica Angella

Zanimljivosti
-------------

* Producent Lou Scheimer je u filmu posudio glas za mnogo likova: kralja Randora, Swift Winda, Kowla, Mantennu, Kobra Khana i Tri-Klopsa.
* *Tajna mača* isprva nije trebao biti film. Naime, tvrtka **Filmation** je priču ispričala kroz miniseriju od pet epizoda pod naslovom *She-Rin mač* (*The Sword of She-Ra*), koja je predstavljala pilot za buduću animiranu seriju. Kasnije su tih pet epizoda skraćene i spojene u jedan film koji je igrao u kinima.

Kritike
-------

Ovaj danas slabo poznati animirani film imao je malo recenzija, a one su podijeljene. Protivnici su kritizirali ukočenu animaciju, slabo profilirane likove, nedovoljnu maštovitost u obradi dramaturgije i shematiziranu radnju. Pobornicima se pak učinilo da je film najbolje ostvarenje u kojem su nastupili animirani likovi He-Man i She-Ra, napisano sa zavidnom oštrinom i gorčinom u usporedbi s njihovim jednostavnim animiranim serijama, s pravom dramom, emocijama i živopisnim likovima (cinični Skeletor, neodlučna Adora koja ne zna bi li bila vjerna sumnjivoj Hordi ili se pridružila navodno dobrim pobunjenicima).

Kritičar *John Monaghan* u svojoj je recenziji ovoga filma zaključio: 

"Iako sigurno nije riječ o izgubljenom klasiku, ovaj animirani film sa svojim ozbiljnim pristupom lišenim od ironije i bizarnim likovima dokazuje zašto i danas ima poklonika"
Kritičar na siteu *Time Out*: 

"Amalgam bajke, ZF-a i grčke mitologije je uzbudljiv, pozadina dinamična, glazba dobra, ritam furiozan: djeca će voljeti film".
Phil Villarreal je dao pohvalnu recenziju: 

"Sada se *Tajna mača* - kojega je odavno zaboravio studio, ali ja nikada - konačno pojavio na DVD-u...Stavio sam DVD u svoj *player* da pogledam film prvi put nakon 21 godinu, duboko u svojoj nadi da će biti ravan mojim maglovitim memorijama. Bio sam iznenađen da je film čak bolji nego što sam ga zapamtio. Iako više nije moj najdraži film, još uvijek djeluje kao dražesno kinematografijsko iskustvo. Istina je da moj užitak o filmu puno ovisi o mojoj nostalgiji, ali isto se može reći i za legiju obožavatelja".

Izvori
------

1. ↑  Harmetz, Aljean (1. svibnja 1985). „Video alters economics of movie animation". *The New York Times* (The New York Times Company).
2. ↑  „The Secret of the Sword (1985) - Release info". Internet Movie Database. Pristupljeno 14. lipnja 2013.
3. ↑  IMDb.com; "The Secret of the Sword", Box office/Business
4. ↑  IMDb.com; "The Secret of the Sword", Release info
5. ↑  Rotten-tomatoes.com; John Monaghan, "The Secret of the Sword" review
6. ↑  „Time Out; review". Arhivirano iz originala na datum 2009-02-24. Pristupljeno 2013-06-14.
7. ↑  Phil Villarreal. „Phil Villarreal's Review: Still a surefire hit with 6-year-olds". Arizona Daily Star. Pristupljeno 14. lipnja 2013.

Vanjske poveznice
-----------------

* *The Secret of the Sword* na IMDb-u ()
* Rasprava o originalnoj verziji Arhivirano 2008-03-22 na Wayback Machine-u
* Fan site[*mrtav link*]
* *The Secret of the Sword* na Rotten Tomatoes

| * p
* r
* u
*Masters of the Universe* |
| --- |
| Serijal *He-Man* | 
* *He-Man and the Masters of the Universe*
	+ epizode
* *The New Adventures of He-Man*
* *Masters of the Universe vs. The Snake Men*
	+ epizode
* *Masters of the Universe: Revelation* (TBA)

 |
| Serijal *She-Ra* | 
* *She-Ra: Princess of Power*
	+ epizode
	+ likovi
* *She-Ra and the Princesses of Power*
	+ epizode

 |
| Filmovi | 
* *The Secret of the Sword*
* *He-Man & She-Ra: A Christmas Special*
* *Masters of the Universe*
* *Masters of the Universe* (2021)

 |
| Likovi | 

|  |  |
| --- | --- |
| Herojski ratnici | 
* Borbeni mačak
* Neustrašivi Photog
* Gwildor
* He-Man
* Man-At-Arms
* Man-E-Faces
* Moss-Man
* Orko
* Ram-Man
* Roboto
* Snout Spout
* Teela
* Zodac

 |
| Zli ratnici | 
* Beast Man
* Clawful
* Evil-Lyn
* Skeletor
* Stinkor

 |
| Pokret otpora | 
* Bow
* She-Ra
* Glimmer
* Spinnerella
* Swift Wind

 |
| Horda | 
* Catra
* Entrapta
* Grizzlor
* Hordak
* Modulok
* Mosquitor
* Scorpia
* Shadow Weaver

 |
| Ljudi-zmije | 
* Kralj Hiss
* Kobra Khan

 |
| Ostali likovi | 
* Kralj Grayskull
* Kralj Randor
* Čarobnica

 |

 |
| Lokacije | 
* Zamak Grayskull

 |
| Ostalo | 
* Strip
	+ Strip DC Comicsa iz 2012.
	+ *He-Man/ThunderCats*
* *Mastering the Universe*
* RPG
* Mač moći
* *Princess of Power*
* *Roger Sweet*
* Eternia (set za igranje)

 |
| Video igre | 
* *The Power of He-Man*
* *The Arcade Game*
* *The Movie*
* *Super Adventure*
* *He-Man: Power of Grayskull*
* *He-Man: Defender of Grayskull*
* *He-Man: The Most Powerful Game in the Universe*

 |
| 
* **Category Kategorija**

 |